Felmentette a bíróság az apjával végző tornyospálcai férfit
A férfin nem először állt gyilkosság vádjával a bíróság előtt, 2003-ban barátnőjét ölte meg.
Betegsége miatt nem büntethető az apját meggyilkoló tornyospálcai férfi

Nyíregyháza, 2019. március 29., péntek (MTI) - Jogerősen felmentette az emberölés bűntettének vádja alól és elrendelte a kényszergyógykezelését a Nyíregyházi Törvényszék annak a férfinak, aki 2018 januárjában több késszúrással megölte édesapját a Szabolcs-Szatmár-Bereg megyei Tornyospálcán - közölte a törvényszék sajtószóvivője pénteken az MTI-vel.

Resán Dalma közleményében azt írta, a bíróság által kirendelt szakértők véleménye alapján a vádlott kóros elmeállapotú, elmebetegségben szenved, tette következményeit nem tudta felmérni.

A tényállás szerint a férfi 2018. január 20-án kora reggel munkásokat vitt Tornyospálcáról családja gyümölcsösébe, majd hazament. A házban az ágyban fekvő édesapjához lépett, majd egy késsel többször megszúrta. Az idős férfi a helyszínen életét vesztette.

A sajtószóvivő az ítélet indoklásában kitért arra, hogy a férfi a gyilkosság előtti héten az előírt gyógyszereinek a felét vette csak be, az utolsó két napban pedig teljesen elhagyta szedésüket, ami mentális egyensúlyvesztéshez vezetett.

A bíróság megállapítása szerint a vádlott cselekménye nem bűncselekmény, de büntetendő cselekmény; a hatályos jogszabályok alapján a kóros elmeállapotú ember nem büntethető - hangsúlyozta Resán Dalma. Megjegyezte azt is, a kényszergyógykezelést az Igazságügyi Megfigyelő- és Elmegyógyintézetben hajtják végre zárt, kórházi körülmények között. Az elrendelt intézkedés a szabadságvesztés büntetéshez hasonló, szigorú szabályok vonatkoznak rá, a vádlott az intézményt nem hagyhatja el és folyamatos felügyelet alatt tartják.

Mint azt az MTI korábban megírta, a férfi nem először állt gyilkosság vádjával bíróság előtt, 2003-ban különös kegyetlenséggel 21 éves barátnőjét ölte meg. Az orvosszakértői vélemény szerint kóros tudathasadásos elmeállapotára való tekintettel 2004 februárjában jogerősen felmentette a Szabolcs-Szatmár-Bereg Megyei Bíróság, amely egyben elrendelte kényszergyógykezelését is.

A budapesti zárt intézetből a Fővárosi Ítélőtábla 2008 májusában otthonába bocsátotta, a férfi azóta a szüleivel élt közös háztartásban.

Jogerősen felmentette az emberölés bűntettének vádja alól és elrendelte a kényszergyógykezelését a Nyíregyházi Törvényszék annak a férfinak, aki 2018 januárjában több késszúrással megölte édesapját a Szabolcs-Szatmár-Bereg megyei Tornyospálcán – közölte a törvényszék sajtószóvivője pénteken az MTI-vel.

Resán Dalma közleményében azt írta, a bíróság által kirendelt szakértők véleménye alapján a vádlott kóros elmeállapotú, elmebetegségben szenved, tette következményeit nem tudta felmérni.

  A tényállás szerint a férfi 2018. január 20-án kora reggel munkásokat vitt Tornyospálcáról családja gyümölcsösébe, majd hazament. A házban az ágyban fekvő édesapjához lépett, majd egy késsel többször megszúrta. Az idős férfi a helyszínen életét vesztette.

A sajtószóvivő az ítélet indoklásában kitért arra, hogy a férfi a gyilkosság előtti héten az előírt gyógyszereinek a felét vette csak be, az utolsó két napban pedig teljesen elhagyta szedésüket, ami mentális egyensúlyvesztéshez vezetett.

A bíróság megállapítása szerint a vádlott cselekménye nem bűncselekmény, de büntetendő cselekmény; a hatályos jogszabályok alapján a kóros elmeállapotú ember nem büntethető – hangsúlyozta Resán Dalma. Megjegyezte azt is, a kényszergyógykezelést az Igazságügyi Megfigyelő- és Elmegyógyintézetben hajtják végre zárt, kórházi körülmények között. Az elrendelt intézkedés a szabadságvesztés büntetéshez hasonló, szigorú szabályok vonatkoznak rá, a vádlott az intézményt nem hagyhatja el, és folyamatos felügyelet alatt tartják.

Mint azt korábban megírtuk, a férfi nem először állt gyilkosság vádjával bíróság előtt, 2003-ban különös kegyetlenséggel 21 éves barátnőjét ölte meg. Az orvosszakértői vélemény szerint kóros tudathasadásos elmeállapotára való tekintettel 2004 februárjában jogerősen felmentette a Szabolcs-Szatmár-Bereg Megyei Bíróság, amely egyben elrendelte kényszergyógykezelését is.

A budapesti zárt intézetből a Fővárosi Ítélőtábla 2008 májusában otthonába bocsátotta, a férfi azóta a szüleivel élt közös háztartásban.
bíróság Nyíregyházi Törvényszék Tornyospálca gyilkosság törvényszék apagyilkosság apagyilkos